Policia e Kosovës në Ferizaj ka arrestuar personin me inicialet A.F. (42) nën dyshimet se më 19 dhjetor 2023, ka rrahur një person tjetër rreth orës 21:51 në rrugën "Nikë Prela" në Ferizaj, pas një mos marrëveshje.
I dyshuari ka sulmuar me shufër metalike një person tjetër, duke i shkaktuar lëndime trupore dhe është larguar në drejtim të panjohur.
I lënduari është dërguar për ndihmë mjekësore në Qendrën Emergjente në Ferizaj, ndërsa policët hetues të stacionit në Ferizaj janë vënë në ndjekje të personit të dyshuar, i cili ishte i njohur për policinë.
Pas një pune intensive hetimore, grumbullimit të informacioneve në terren , shikimit të kamerave të sigurisë, policët hetues kanë arritur që në ora 23:00 të lokalizojnë të dyshuarin, e më pas edhe ta arrestojnë, me dyshimin se i ka shkaktuar lëndime trupore personit tjetër.
I dyshuari është shoqëruar në stacionin e policisë në Ferizaj dhe pas intervistimit, me vendim të prokurorit kujdestar nga Prokuroria Themelore në Ferizaj është ndaluar në mbajtje për 48 orë, për procedura të mëtejme hetimore./KP/